**DIVI 2025  SKOVDAM DIVISION**

**Lederinformation til alle grene**

Temaet er i år er **Vores nye Verden**. Det foregår på Skovdam, Gelsted Mose 44, 5591 Gelsted. Vi skal tænke kreativt, løse mystiske opgaver, lege med vind og energi, og selvfølgelig hygge os med alle de andre fra Skovdam division Alle poster vil være planlagt til løbet lørdag, men der vil blive brug for hjælp til afvikling af posterne.

**Mødetid på Skovdam**: Klan, Trop og Junior: fredag d. 09.05 kl. 17.00 – 19.00 Grupperne er selv ansvarlige for aftensmad.

**Familiespejder, Mikro og Mini** Lørdag d. 10.05 fra kl. 10.00 Grupperne er selv ansvarlige for frokost, det kan være en madpakke. Løbet starter dog først kl 13.00

Vi slutter søndag d. 11.05 kl. 10.30 (der er præmieoverrækkelse fra kl. 10.00 hvor forældre er velkomne). Vi slutter tidligere i år, da korpset har lagt op til åbent hus i grupperne, for at hverve flere spejdere og ledere – så nu er der mulighed for at nå hjem til dette.

**Ingen foropgave, gælder kun Klan Junior og Trop:** I år har planlægningsteamet valgt at der ikke skal være en foropgave. Men da temaet er **Vores nye verden** – og dermed spare på naturens ressourcer, så frokosten skal tilberedes på et brændebesparende bålsteder. Så et måltid mad ikke kræver så meget brænde.

**Overnatning:** Klan,Junior og Trop overnatter på lejrpladsen. De må selv bestemme overnatningsform så længe det er på lejrpladsen. Eks. telt, bivuak eller noget der bygges.

Der er mulighed for at Familiespejder, Mikro og Mini vil også få plads til telt på lejrpladsen, men der vil som de foregående år også være muligt at få plads i sovesalene.

Ledere der har spejdere der overnatter i sovesal, overnatter sammen med spejderne. har man ikke spejdere med er der overnatning udenfor i medbragt telt.

**Lejrplads, gælder kun Klan, Junior og Trop**: I år er der meget løse krav til opbygning af lejrpladsen, hvilket skal give anledning til learning by doing. Lejrpladsen SKAL indeholde.

* Overnatningssted (frit for hvordan der overnattes, afstand til åben ild skal overholdes)
* Madlavningssted (bål og trangia, skal overholde krav om afstand til ild)
* spisested

Bedømmelse af lejrplads vil foregå mens spejderne er på løb lørdag eftermiddag. Nedbrydning af lejrpladsen skal godkendes af planlægningsteamet søndag, men det indgår ikke i lejrbedømmelsen

**Forplejning:**

**Klan, Junior og Trop:** patruljen står selv for mad fredag,

Men ellers får de maden udleveret på Skovdam, så ingen skal medbringe mad til divi i år.

De får udleveret ”madkasser” med ingredienser til morgenmad og frokost lørdag. Heri er der opskriftsforslag til, hvad man kan lave med de ingredienser, der bliver udleveret.

Morgenmad til bedømmelse lørdag (Krav at det laves over trangia)

Frokost til bedømmelse (krav at det er over bål – tænk over hvordan I laver brændebesparende bål)

Skovdam står for fælles aftensmad for alle lørdag aften og morgenmad søndag morgen.

**Familiespejder, Mikro og Mini:** Har selv madpakke med til frokost lørdag. Skovdam står for fælles aftensmad lørdag aften samt morgenmad søndag.

**Leder:** forplejning ved Skovdam

**Hvad kan man øve sig på hjemmefra:**

|  |
| --- |
| **Sange til lejrbål lørdag aften:**  Alverden kalder det væmmeligt – nr. 79  Lyseblå Bananer – nr. 172  Hver lørdag eftermiddag – nr. 88  Grave tørv og glatte spåner – nr. 89  Nu flyver mørkets fugle ud – nr. 63  **Råb:**  BRAVO  Raket  Sangbog klap  Tjikker likker |

**Program:** Der kan komme ændringer til programmet.

**Fredag**

17:00 -19:00 Ankomst for Junior og Trop + lejretablering + medbragt aftensmad

19:00 patruljeledermøde

**Lørdag**

08:30 Morgenmadsbedømmelse

08:00 Morgenmad til leder

09:00 **Flaghejsning**

10:00 Ankomst og opsætning af overnatning for Mini, Mikro og Familiespejder

11:00 - 11:30 Ledermøde. (forventning til at der deltager leder fra alle grupper)

11.30 - 13:00 Mini, Mikro og Familiespejder spiser medbragt mad.

11:30 - 12:00 frokost for leder

13:00 - 17:30 Pointløb for alle.

15:00 kage og saft

18:30 Fælles aftensmad for alle (HUSK spisegrej)

20:00 - 20:30 **Lejrbål**

21:00 Ledermøde + lederhygge (det forventes af se alle ledere) uddeling af opgaver + rengøring

22:00 Ro i lejren for mikro og mini

22:00 En mindre opgave for Klan, Trop og Junior

23.00 Junior og trop skal være i deres overnatningssted

**Søndag**

07:30 Morgenmad og opvask.

08:30 **flaghejsning**

09:15 Stafet + tovtrækning for Mini og Mikro

09:15 - 10:00 Godkendelse af lejrplads

10:00 - 10:30 **Præmieoverrækkelse**

**Patruljestørrelse:** Patruljerne tilstræbes at være på 4-6 spejdere. Der skal deltage mindst en leder pr. gruppe i hele perioden. Ledere må stå udenfor lejrpladsen og guide/opmuntre Junior og Trop, men må ikke give en hånd med.

**Parkering:** Parkering/aflevering/afhentning skal foregå ud mod Sivkærvej, syd for telt-lejrpladsen

**Ledermøde:** Det forventes at leder møder op til ledermøde lørdag formiddag og aften, er dette ikke muligt forventes det at der som minimum er en leder fra hver deltagende gruppe. Her vil der blandt andet blive fordelt opgaver til løb og rengøring.

**Pakkeliste:** Almindelig weekend pakkeliste, madpakke, drikkedunk, spisegrej og viskestykke

Junior og trop skal medbringe patruljegrej.

Vandrepokaler for dem der har disse

**Pris og tilmelding:**

Klan, Junior og trop: 300 kr (55 kr. pr. nat er hytteleje)

Familiespejder og familiespejdforældre, Mikro og Mini: 75 kr. pr. deltager. Hvis der er uden overnatning

Familiespejder og familiespejdforældre, Mikro og Mini med overnatning i telt**:** 175 kr (55 kr. pr. nat er hytteleje)

Familiespejder og familiespejdforældre, Mikro og Mini med overnatning i hytten: 175 kr (55 kr. pr. nat er hytteleje)

Leder: 220

Prisen er inkl. Lejrmærke. – hytteleje udgør 55 kr. pr. person pr nat

Tilmelding og betaling sker gruppevis. Tilmelding til [www.skovdamdivision.dk](http://www.skovdamdivision.dk)

Tilmeldingen skal ske senest d. **02.04.2024**

Da dette er en invitation, bedes ALLE grupper svare, også selvom man ikke deltager.

Vi glæder os til at se jer til en hyggelig weekend på Skovdam

Med venlig hilsen planlægningsteamet for Divi 2025

Jakob – Divisionsledelsen og Brejning Søspejder

Mette/SØS – Assens Spejderne

Mette – Fæstningsgruppen

Nanna – Aarup gruppe

Carina – 1.Melfar

